Ветэрана Вялікай Айчыннай вайны часта запрашаюць выступіць у мясцовай школе. Міхаіл Антонавіч ніколі не адмаўляецца, выступае і ў школе, і на мітынгах у вёсцы, што ладзяцца на 9 Мая і ў Дзень Незалежнасці. Лічыць, моладзь павінна ведаць, што вайна – гэта страшная бяда. Колькі пакут і гора яна прыносіць людзям. Маладыя людзі павінны ведаць і пра бессмяротны подзвіг дзядоў і прадзедаў, якія аддавалі жыцці за іх сённяшні мірны дзень.